ການເລືອກຕັ້ງປ່ອນບັດ ເອົາປະທານາທິບໍດີ ໃນແຊມເບຍ
ການເລືອກຕັ້ງປ່ອນບັດ ເອົາປະທານາທິບໍດີ ຄົນໃໝ່ ໃນແຊມເບຍ ເພື່ອເຂົ້າຮັບໜ້າທີ່ແທນ ມື້ລາງປະທານາມິບໍດີ Michael Sata.
ບັນດາມີສິດຜູ້ປ່ອນບັດໃນແຊມເບຍ ກຳລັງລົງຄະແນນສຽງໃນ ວັນອັງຄານມື້ນີ້ ເພື່ອເລືອກເອົາຜູ້ທີ່ຈະເຂົ້າຮັບຕຳແໜ່ງ ແທນມື້ ລາງປະທານາທິບໍດີ Michael Sata ທີ່ໄດ້ເຖິງແກ່ອະສັນຍະກຳ ໃນເດືອນຕຸລາທີ່ຜ່ານມາ ມີຜູ້ສະມັກເລືອກຕັ້ງຢູ່ທັງໝົດ 11 ຄົນ ແຕ່ບັນດາຜູ້ສະມັກທີ່ສຳ ຄັນໆ ແມ່ນໄດ້ແກ່ ລັດຖະມົນຕີປ້ອງກັນປະເທດ ທ່ານ Edgar Lungu ຈາກພັກແນວໂຮມ ຮັກຊາດຂອງທ່ານ Sata ແລະ ທ່ານ Hakainde Hichilema ຜູ້ນຳພັກພັດ ທະນາສາມັກຄີ ແຫ່ງຊາດ ຫລື UPDN ທີ່ເປັນພັກຝ່າຍຄ້ານນັ້ນ ຜູ້ຊະນະຈະເຂົ້າຮັບໜ້າທີ່ ໃນຊ່ວງເວລາທີ່ຍັງເຫລືອຢູ່ນຶ່ງປີເຄິ່ງຂອງສະໄໝການ ດຳລົງຕຳ ແໜ່ງຫ້າປີ ຂອງທ່ານ Sata ເວລາທ່ານໄດ້ຖືກຮັບເລືອກ ເປັນປະທາ ນາທິບໍດີໃນປີ 2011 ການເລືອກຕັ້ງເອົາປະທານາທິບໍດີເຕັມສະໄໝຄັ້ງໃໝ່ ມີກຳນົດຈະຈັດຂຶ້ນໃນປີໜ້າ ທ່ານ Isaac Mwanza ທີ່ປຶກສາໃນດ້ານປະຊາທິປະໄຕ ແລະການປົກຄອງຂອງກຸ່ມລິ ເລີ້ມ ບັນດາຜູ້ນຳອາຟຣິກາໜຸ່ມ ໃນ ແຊມເບຍ ກ່າວຕໍ່ ວີໂອເອ ວ່າ ການໂຄສະນາຫາສຽງ ຂອງ Lungu ແມ່ນເພື່ອສືບຕໍ່ການດຳເນີນໂຄງການຂອງ ທ່ານ Sata ທ່ານ Mwanda ຍັງກ່າວວ່າ ທ່ານ Hichilema ໄດ້ວາງທ່າທີຂອງທ່ານວ່າເປັນຜູ້ສະມັກທີ່ ສາມາດແກ້ໄຂບັນຫາເສດຖະກິດໃນແຊມເບຍ ບ່ອນທີ່ທະນາ ຄານໂລກ ກ່າວວ່າ ຫລາຍ ກວ່າ 60 ເປີເຊັນຂອງປະຊາກອນ ດຳລົງຊີວິດດ້ວຍຄວາມທຸກຈົນ